# logo 2014

# Την Τετάρτη 14 Ιουνίου 2017 στο συνεδριακό χώρο του Διοικητηρίου από 09:00 έως 13:00, ο Σύλλογος Υπαλλήλων Περιφερειακής Ενότητας Ηλείας με αφορμή την Παγκόσμια Ημέρα Εθελοντή Αιμοδότη θα πραγματοποιήσει εθελοντική αιμοδοσία με τη συνδρομή του τμήματος αιμοδοσίας του Γενικού Νοσοκομείου Πύργου και τη συνεργασία της Περιφέρειας Δυτικής Ελλάδας.

# Παράλληλα θα δημιουργηθεί Τράπεζα Αίματος με σκοπό τη δημιουργία διαρκούς παρακαταθήκης αίματος για την αντιμετώπιση των αναγκών των μελών της, την παροχή βοήθειας για ανεύρεση αίματος και την ανάπτυξη πνεύματος αλληλεγγύης και εθελοντικής προσφοράς στο συλλογικό χώρο και το κοινωνικό περιβάλλον~~.~~

# Περισσότερες πληροφορίες για την Τράπεζα Αίματος μπορείτε να αντλήσετε από την σελίδα του συλλόγου (<http://sypeilias.blogspot.gr>).

# Η αιμοδοσία είναι πράξη αλληλεγγύης αγάπης και απόδειξη κοινωνικής ευαισθησίας. Τα αποτελέσματά της σώζουν ζωές, διότι το αίμα ούτε παράγεται ούτε αντικαθίσταται. Μόνο χαρίζεται. Η συνεισφορά των εθελοντών αιμοδοτών είναι πάνω απ' όλα ενέργεια ζωής για τον συνάνθρωπό μας που το έχει ανάγκη.

# 12803054_868332719932261_3828267112130840760_n.jpg

# Στην Ελλάδα κάθε χρόνο χρειαζόμαστε 600.000 μονάδες αίματος από τις οποίες μόλις το 40% καλύπτεται από τους εθελοντές αιμοδότες, το 50% από το συγγενικό περιβάλλον και το υπόλοιπο από τις ένοπλες δυνάμεις. Σε κάθε νοσοκομείο 2/10 ασθενείς κατά μέσο όρο χρειάζονται μετάγγιση. Σύμφωνα με διεθνείς στατιστικές, το 60% του πληθυσμού θα χρειαστεί μετάγγιση ολικού αίματος ή ενός από τα στοιχεία του σε κάποια στιγμή της ζωής του ενώ μόνο το 5% των ατόμων που θα μπορούσαν να είναι αιμοδότες, δίνουν αίμα.

# Στην προσπάθεια μας να δημιουργήσουμε μια νέα σχέση ζωής θα πρέπει να παρακάμψουμε τους φόβους και τις αναστολές μας. Αίμα μπορεί να δώσει κάθε υγιής άνθρωπος ηλικίας από 18-62 χρονών. Η αιμοληψία διαρκεί 5min-10min, ο όγκος ολικού αίματος που λαμβάνεται είναι 450ml ± 45 και αναπληρώνεται σε λίγη ώρα με υγρά που πίνει ο αιμοδότης. Τα συστατικά του αίματος χρειάζονται μόνο μερικές ημέρες για να αναπληρωθούν.

**Την Τετάρτη 14 Ιουνίου 2017**

**σας καλούμε όλους να δημιουργήσουμε μια νέα σχέση ζωής**

**για εμάς, τις οικογένειες μας, τους συνανθρώπους μας.**

**Δίνοντας αίμα προσφέρουμε το ακριβότερο δώρο, προσφέρουμε την ίδια τη ζωή**

# .

**Αιμοδοσία Χρήσιμες Πληροφορίες**

**Τι πρέπει να γνωρίζουν οι υποψήφιοι αιμοδότες**

* Η επιλογή των αιμοδοτών (**ηλικία 18-60 ετών**) γίνεται από ιατρό με σκοπό την ασφάλεια του αιμοδότη και του ασθενούς. Κατ εξαίρεση σε υγιείς , συστηματικούς αιμοδότες  το όριο ηλικίας μπορεί να επεκταθεί ως τα 63 έτη.

Για νέους ηλικίας 17 ετών απαιτείται έγγραφη συγκατάθεση γονέων ή κηδεμόνων.

* Ο αιμοδότης πρέπει να είναι ξεκούραστος και να έχει συμπληρώσει τις φυσιολογικές ώρες ύπνου.  
  Για πρωινή αιμοδοσία, πρέπει να προηγηθεί ένα καλό πρωινό, ενώ για την απογευματινή ο αιμοδότης μπορεί να αιμοδοτήσει 2 - 3 ώρες μετά το μεσημεριανό γεύμα.

Ο αιμοδότης δεν πρέπει να έχει κάνει κατανάλωση οινοπνευματωδών ποτών.   
Ο αιμοδότης δεν πρέπει να έχει πάρει φάρμακα, ούτε καν ασπιρίνη, τις τελευταίες μέρες πριν την αιμοληψία. Κατά την διάρκεια της εγκυμοσύνης, του θηλασμού και 6 - 12 μήνες μετά τον τοκετό δεν γίνεται αιμοληψία.

Ο αιμοδότης δεν πρέπει να έχει υποβληθεί σε  χειρουργική επέμβαση ή να έχει προσβληθεί από σοβαρή νόσο κατά τη διάρκεια του τελευταίου χρόνου.

* Για την αιμοληψία που διαρκεί περίπου 10΄-15΄ χρησιμοποιούνται αποστειρωμένα υλικά μιας χρήσης ,  χωρίς κανένα κίνδυνο για τον αιμοδότη.
* O όγκος αίματος που λαμβάνεται είναι ~ 450 ml  και η αναπλήρωσή του γίνεται σε λίγα λεπτά ή ώρες. Τα συστατικά του αίματος αναπληρώνονται πλήρως σε διάστημα περίπου ενός μήνα.
* Το αίμα μετά την συλλογή του συντηρείται σε ειδικά ψυγεία (2-6 οC) για 42 ημέρες.
* Επιτρέπονται μέχρι 3-4  αιμοδοσίες κάθε έτος με ελάχιστο μεσοδιάστημα αιμοληψιών τους 3 μήνες.
* Σε κάθε αιμοληψία γίνεται έλεγχος που περιλαμβάνει γενική αίματος, ομάδα αίματος, έλεγχος για ιούς ηπατίτιδας Β και C , για τον ιό του ΑIDS, τον ιό HTLV , σύφιλη  και μοριακός έλεγχος (ΝΑΤ) για ιούς ηπατίτιδας Β, C και AIDS.
* Δεν πρέπει να αιμοδοτήσουν  όσοι πάσχουν από : Καρδιαγγειακές νόσους, Αρρυθμίες, Υπέρταση, Αυτοάνοσα νοσήματα, Νεοπλασματικά νοσήματα  (ακόμα και αν έχουν θεραπευθεί)., Αιματολογικά νοσήματα , Επιληψία , Χρόνιες λοιμώξεις, Ψυχικές νόσους, Σακχαρώδη  διαβήτη  Χρόνια νοσήματα. Επίσης γενικά δεν πρέπει να λαμβάνουν φάρμακα.  Κάθε πρόβλημα υγείας που ενδεχομένως έχει ο υποψήφιος αιμοδότης, πρέπει να συζητείται με τον υπεύθυνο Ιατρό της αιμοδοσίας, ο οποίος κρίνει τελικά και την καταλληλότητα του υποψήφιου αιμοδότη.
* **Επίσης δεν πρέπει να αιμοδοτήσει:**

όποιος είχε έστω και μία ομοφυλοφιλική σχέση στο παρελθόν.

όποιος έχει κάνει ενδοφλέβια χρήση ναρκωτικών

όποιος είχε ή έχει πολλούς ερωτικούς συντρόφους χωρίς συστηματική χρήση προφυλακτικού.

όποιος νομίζει ότι υπάρχει πιθανότητα να έχει εκτεθεί στον ιό του AIDS.

**Οδηγίες μετά την αιμοδοσία**

* Μην καπνίσετε, μην οδηγήσετε για 1 ώρα.
* Πιείτε περισσότερα υγρά απ' ότι συνήθως τις  επόμενες ώρες ιδιαίτερα τους καλοκαιρινούς  
  ζεστούς μήνες.
* Μην πιείτε οινοπνευματώδη
* Αν αιμορραγήσει το σημείο φλεβοκέντησης σηκώστε ψηλά το χέρι σας και πιέσετε το σημείο εκείνο.
* Βγάλτε τον επίδεσμο από το σημείο φλεβοκέντησης  μετά από 3 ώρες.
* Αν αισθανθείτε ζάλη, ξαπλώσετε ή καθίστε κάτω

